Verras jouself! Ontdek jou verborge talente as skrywer, filosoof, kritikus of kok... of net as waarnemer en waardeerder van skoonheid. Gedurende die kursus word opwindende en uiteenlopende reeks letterkundige tekste onder die bekwame leiding van Dr. Riana Scheepers ondersoek. Spesiale aandag word aan kursusgangers se individuele skrywerspotensiaal gegee. Klasse in die kulinêre kuns word ook gedurende hierdie kursus aangebied.
Trein of pad vervoer van Parys na La Creuzette
Dag 1 (Donderdag, 21 Junie)
Pad of trein vervoer van Parys na Châteauroux. Ons eet middagete by die befaamde L’ESCALE ‘truck-stop’ voor ons verder ry na Boussac. By La Creuzette wag daar tee, koffie en mignardises. Daar is tyd om uit te pak en die tuin te verken voordat ons regmaak en om 19:30 in die somerhuis ontmoet vir sjampanje. Die aandete is spesiaal vir julle voorberei deur jul gashere.
Dag 2 (Vrydag, 22 Junie)
Ontbyt word om 09:00 bedien en na ontbyt begin ons 10:00 in die skryfkamer met ons oggendsessie. Die gaste wat nie skryf nie, sal vir Hardy om 10:00 in die somerkombuis ontmoet vir ‘n oggend-kooksessie met die fokus op basiese molekulêre gastronomie-tegnieke. Middagete word geniet in die tuin voor die somerkombuis. Die skrywers se middagsessie vervolg na middagete en die ander gaste gaan op ‘n eksursie na die Boussac kasteel. Dié kasteel dateer terug na die 15de eeu en is tans vol wonderlike antieke meubels, wandtapyte en boeiende stories en legendes. Vanaand ontmoet ons in die somerkombuis vir drankies en kan almal deelneem aan die kookdemonstrasie en voorbereiding vir aandete.
​Dag 3 (Saterdag, 23 Junie)
Vanoggend is daar ‘n skryfsessie tot 13:00, waarna ons vertrek op ‘n uitstappie na Pierres Jaumatres. Daar gaan ons ‘n piekniek geniet met ‘n beeldskone uitsig op die Creuse- area. Die res van die middag is oop om te besluit of ons ‘n skryfsessie in die buitelig by Pierres Jaumatres wil hê, en of ons terugkeer na die skryfkamer by La Creuzette.
Dag 4 (Sondag, 24 Junie)
Na ontbyt begin die skrywers se oggendsessie om 10:00. Vir die gaste wat nie skryf nie, is daar ‘n besoek aan ‘n Franse Brocante (antieke mark). Na middagete by La Creuzette ry ons almal na die tuine van Notre Dame D’Orsan waar ons vir die middag deur die lieflike tuine wandel. Aandete by La Creuzette.
Dag 5 (Maandag, 25 Junie)
Vanoggend is daar ‘n laaste skryfsessie tot middagete. Die gaste wat nie skryf nie, sal vanoggend ‘n kooksessie hê. Middagete word om die lang kliptafel voor die La Creuzette-somerkombuis bedien. Na middagete spandeer ons almal ‘n paar uur in die kunsateljee saam met Louis. Aandete (‘n lekker verrassing) is by La Creuzette ...